《陈元龙》
宋代·刘敞

元龙湖海士，固有湖海气。自卧百尺楼，群儿仆诸地。

大贤资远百，高节迈一世。四野为户庭，九河乃衣带。

灵机有时屈，英识岂独闭。蛟龙随波游，耻与鱼鳖计。

击剑歌商声，捐书谢俗议。功名留当年，异代见君意。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。